Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10-ispr., 90/11, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19, 64/20 i 151/22), članka 13. Pravilnika o radu i članka 3. Pravilnika o načinu i postupku zapošljavanja, Osnovna škola Milana Langa raspisuje:

**NATJEČAJ**

**za popunu radnog mjesta**

1. **UČITELJA/ICE RAZREDNE NASTAVE U PRODUŽENOM BORAVKU - 1 izvršitelj/ica na neodređeno vrijeme s punim radnim vremenom (40 sati tjedno) uz uvjet probnog rada u trajanju od 6 mjeseci (osim za kandidate s kojima se ne može ugovoriti probni rad)**

Na natječaj se mogu javiti osobe oba spola, sukladno Zakonu o ravnopravnosti spolova.

Izrazi koji se koriste u muškom rodu u tekstu natječaja zbog sadržajnog oblikovanja teksta su neutralni i odnose se i na muške i ženske osobe.

Uvjeti: opći uvjeti sukladno općim propisima o radu i posebni uvjeti propisani Zakonom o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10-ispr., 90/11, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19, 64/20 i 151/22; dalje u tekstu: Zakon o odgoju i obrazovanju) te vrsta obrazovanja sukladno Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20).

Uz potpisanu prijavu (u kojoj se moraju navesti osobno ime, adresa stanovanja i kontakt podaci) kandidati su dužni priložiti i:

* životopis,
* diplomu odnosno dokaz o stečenoj stručnoj spremi,
* dokaz o državljanstvu,
* uvjerenje da nije pod istragom i da se ne vodi se kazneni postupak glede zapreke za zasnivanje radnog odnosa prema članku 106. Zakona o odgoju i obrazovanju (ne starije od 8 dana od objave natječaja),
* elektronički zapis HZMO (staž osiguranja) ili potvrdu o podacima evidentiranim u bazi podataka Hrvatskog zavoda za mirovinsko osiguranje
* dokaz o pravu prvenstva ukoliko se kandidat na njega poziva

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti na uvid u izvorniku ili u preslici ovjerenoj od strane javnog bilježnika sukladno Zakonu o javnom bilježništvu.

Kandidati koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine, broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidat koji se u prijavi poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužan je priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se u prijavi poziva na pravo prednosti pri zapošljavaju sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužan je osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo navedeno pravo te dokaz o tome na koji način mu je prestao radni odnos.

Kandidat koji se u prijavi poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom dužan je osim dokaza o ispunjavanju traženih uvjeta priložiti i dokaz o invaliditetu.

Kandidat koji se u prijavi pozva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, broj 84/21), uz prijavu na natječaj dužan je u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava uvjete iz natječaja.

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje (razgovor kandidata i povjerenstva koje sudjeluje u procjeni kandidata) prema odredbama Pravilnika o načinu i postupku zapošljavanja koji je dostupan na mrežnim stranicama škole [http://os-mlanga-bregana.skole.hr/upload/os-mlanga bregana/newsattach/3969/Pravilnik\_o\_nacinu\_i\_postupku\_zaposljavanja.pdf](http://os-mlanga-bregana.skole.hr/upload/os-mlanga%20bregana/newsattach/3969/Pravilnik_o_nacinu_i_postupku_zaposljavanja.pdf).

Kandidat je obvezan odazvati se pozivu na razgovor, u protivnom sa smatra da je odustao od prijave na natječaj.

Termin, mjesto i način provjere znanja i sposobnosti odnosno vrednovanja kandidata, biti će objavljeni na službenoj stranici škole 3 (tri) dana prije održavanja istoga: <http://os-mlanga-bregana.skole.hr/>.

Podnošenjem prijava na natječaj, kandidat daje izričitu privolu Osnovnoj školi Milana Langa, Bregana da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka („Narodne novine“, broj 42/18).

Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenih zakonskim propisima, Pravilnikom o zaštiti i obradi arhivskog i registraturnog gradiva i odlukama voditelja obrade.

Kandidati svojom prijavom na natječaj daju privolu Osnovnoj školi Milana Langa Bregana da može objaviti na mrežnoj stranici škole ime i prezime kandidata u svrhu obavještavanja o rezultatima natječaja.

Pisane prijave s potrebnom dokumentacijom o ispunjavanju uvjeta iz natječaja dostaviti **u roku od 8 dana od dana objave natječaja** neposredno ili na adresu:

OSNOVNA ŠKOLA MILANA LANGA

LANGOVA 2

10432 BREGANA, s naznakom „natječaj za radno mjesto učitelj/ca razredne nastave u produženom boravku“

Nepravodobne i nepotpune prijave neće se razmatrati.

O rezultatima natječaja kandidati će biti obaviješteni putem mrežne stranice Škole <http://os-mlanga-bregana.skole.hr/> najkasnije u roku od osam dana od dana sklapanja ugovora o radu s odabranim/om kandidatom/kinjom. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 12. stavku 2. Pravilnika.

Natječaj je objavljen dana **2. listopada 2023.** godine na mrežnoj stranici i oglasnoj ploči Osnovne škole Milana Langa, Bregana te mrežnoj stranici i oglasnoj ploči Hrvatskog zavoda za zapošljavanje i traje do **10. listopada 2023. godine.**

KLASA: 112-02/23-01/16

URBROJ: 238-27-15-23-03

RAVNATELJ

Igor Matijašić